张锡眉

張錫眉（），字介茲，鄉試榜姓黃，直隸蘇州府嘉定縣民籍，松江府上海縣人，明末文人。

生平
張錫眉為人正直，坐懷不亂《南疆繹史》載：“尝孤馆独坐，一女子窥之，投簪几上，正容不动；明日，即辞归，亦终不言也。”。崇禎三年（1630年）庚午科應天鄉試第二十八名舉人《江南通志·卷一百三十》載：“崇禎三年庚午科 黃錫眉，嘉定人，本姓張。”。弘光元年（1645年）閏六月十七日，清軍圍堵嘉定。張錫眉與侯峒曾、黃淳耀、龔用圓等在嘉定抗清。張錫眉率眾守南門，堅持十餘日，徐守質戰死。城破後解帶自縊於南門城樓上，有絕命詞曰：“我生不辰，與城存亡，死亦為義！”妾何氏抱女投水自盡《小腆紀年（附考）》卷第十一：“錫眉驅妾入水，方自經。”。侯峒曾、黃淳耀、龔用圓、馬元調、夏雲蛟、唐全昌等人皆同死《嘉定屠城記略》載：“十九日，淳耀等相與謀曰：今事成騎虎，無主必亂。乃令元演作書急促其父峒曾入城，鄉兵亦列幟往迎。既至，集眾公議，畫地而守：東門，峒曾為主，邑諸生龔孫玹佐之；西門，淳耀為主，其弟邑諸生淵耀佐之；南門，孝廉張錫眉為主，前秀水縣儒學教諭龔用圓佐之；北門，國子生朱長祚為主，鄉袞唐諮禹佐之。……是役也，城內外死者二萬餘人，縉紳則有侯峒曾、黃淳耀、龔用圓、李廉、張錫眉，貢士則王雲程、青衿則黃淵耀等七十八人。其時，孝子慈孫、貞夫烈婦、才子佳人橫罹鋒鏑，尚不可勝計。”。貢生朱集璜被執，不屈死。

註釋

X
Category:嘉定縣人
Category:南明自殺人物